MP3

MPEG-1 Audio Layer 3 atau lobiah dikana sabagai MP3 adolah ciek dari format dokumen elektronik pangkodean suaro nan punyo kompresi nan baiak (maskipun basifat lossy) sahinggo ukuran berkas dapek mamungkinkan manjadi lobiah ketek. MP3 mamakai pangodean Pulse Code Modulation (PCM). MP3 mangurangi jumlah bit nan diparolukan dangan manggunokan model psychoacoustic untuak manghilangkan komponen-komponen suaro nan indak tadanga dek manusia.

MP3 mamakai sabuah transformasi hybrid untuak mantransformasikan sinyal pado ranah wakatu ka sinyal pado ranah frekuensi:
 Filter polyphase quadrature 32-band
 36 atau 12 MDCT (modified discrete cosine transform), dangan ukuran dapek dipiliah sacaro independen untuak sub-band 0…1 dan 2…31
 Postproses aliasing reduction

Standar MPEG-1 indak manspesifikasikan sacaro spesifik caro malakukan encode MP3. Sabaliknyo, algoritme decode saroto format file didefinisikan sacaro spesifik. Nan mangimplementasikan encoder MP3 haruih mambuek sandiri algorima untuak manghilangkan bagian dari informasi pado file audio asa (atau pado representasi MDCT pado ranah frekuensi).

Karena tu, mako caro encode tiok encoder MP3 balainan dan manghasilkan kualitas hasil nan balainan juo. Hal nan haruih manjadi parhatian adolah dari samua encoder nan ado, tadapek encoder nan elok untuak bitrate tinggi maupun encoder nan elok untuak bitrate randah.

MP3 punyo babarapo batasan/limit:
 Bit rate tabateh, maksimum 320 kbit/s (babarapo encoder dapek manghasilkan bit rate nan lobiah tinggi, tapi sangek saketek dukuangan untuak mp3-mp3 tasabuik nan punyo bit rate tinggi)
 Resolusi wakatu nan digunakan mp3 dapek manjadi talalu randah untuak sinyal-sinyal suaro nan sangat transient, sahinggo dapek manyobabkan noise.
 Resolusi frekuensi tabateh dek ukuran window nan saketek panjang, mangurangi efisiensi coding
 Indak ado scale factor band untuak frekuensi di ateh 15,5 atau 15,8 kHz
 Mode jointstereo dilakukan pado basis par frame
 Delay ka encoder/decoder indak didefinisikan, sahinggo indak ado dorongan untuak gapless playback (pamutaran audio tanpa gap). Tapi, babarapo encoder ajak LAME dapek manambahkan metadata tambahan nan mambari informasi kapado MP3 player.

Rujuakan

Pautan lua

  
  MP3-history.com, The Story of MP3
  MP3 News Archive , Lebih dari 1000 artikel dari tahun 1999-2011 berfokus pada MP3 dan audio digital
  MPEG.chiariglione.org, Situs web resmi MPEG